OŠ „Matija Gubec“ Jarmina

U Jarmini, 5. srpnja 2021.

**PODSJETNIK ZA UPISE U SREDNJU ŠKOLU**

* Nakon potpisivanja prijavnica i njihovog unosa u sustav od strane razrednika potrebno je učiniti sljedeće:
* svi učenici moraju u sustavu [www.upisi.hr](http://www.upisi.hr) provjeriti koja je dokumentacija potrebna za dovršetak upisa u program (kliknete na *Moji rezultati* i zatim na *Detaljno* za onaj smjer kojeg ste upisali). Dokumentacija može biti sljedeća:
	+ **UPISNICA** -**pojaviti će se u sustavu 10.7. (subota) nakon objave konačnih ljestvica poretka,** **potrebna je za sve programe, dakle i gimnazije i strukovne škole!** Upisnice samostalno ispisuje („printa“) svaki učenik sa svog računala nakon što se prijavi u sustav upisa uz pomoć e-mail adrese, lozinke i PIN-a. Upisnice ispisane iz sustava obično budu djelomično popunjene, potrebno je popuniti podatke koji nedostaju i zatim potpisati od strane učenika i roditelja. Djelatnici CARNet-a, koji održavaju sustav upisa, nisu sigurni u koliko će se sati upisnica pojaviti u sustavu, ali prema njihovim saznanjima to neće biti u prijepodnevnim satima (npr. prošle godine konačna ljestvica je objavljena u podne i tek tada je upisnica postala dostupna, vjerujemo da će tako biti i ove godine), preporučamo praćenje obavijesti na stranici www.upisi.hr. **Oni učenici koji nemaju gdje ispisati upisnicu mogu doći u našu školu i ispisati svoje upisnice u ponedjeljak, 12.7. (8-13h).** Obavezno ponijeti e-mail, lozinku i PIN s kojima ste se do sad prijavljivali u sustav!
	+ **POTVRDA MEDICINE RADA I/ILI POTVRDA LIJEČNIKA ŠKOLSKE MEDICINE** – **za strukovne škole**, **pribavljaju samo oni učenici koji su upisali** **smjer koji zahtijeva jedan ili oba dokumenta – provjeriti još jednom na stranicama srednjih škola ili u uvjetima upisa smjera kojeg ste upisali na www.upisi.hr.** Potvrda školske medicine je besplatna. Zbog pandemije neće biti potrebno ići u HZJZ već će potvrde biti poslane u srednje škole, ali samo ako je učenik upisao srednju školu u Vinkovcima ili Vukovaru. Ako je srednja škola u nekom drugom gradu, potrebno je podići potvrdu u ordinaciji školske medicine (prethodno nazvati na brojeve koje ste dobili u prethodnoj brošuri).

Potvrda medicine rada se može dobiti u jednoj od nekoliko ordinacija medicine rada u gradu. Potvrdu medicine rada je potrebno platiti i cijena pregleda je bila oko 200-250 kuna (učenik je na pregled dužan ponijeti i OIB).

* + **UGOVOR O NAUKOVANJU – za smjerove strukovnih škola kod čijeg naziva piše kratica JMO, pribavljaju samo oni učenici koji su upisali** **smjer koji zahtijeva ovaj dokument!** Za sklapanje ugovora o naukovanju (kupiti u knjižari ili pitati u srednjoj školi imaju li oni, npr. ekonomska škola ih daje prilikom upisa) su potrebni *potvrda medicine rada. Prijašnjih godina je trebao ovjereni preslik svjedodžbe 8. razreda, kontaktirajte srednju školu*. Dakle, za sklapanje ugovora o naukovanju je potrebno prvo obaviti pregled u medicini rada i zatim otići kod obrtnika kod kojeg će učenik pohađati praksu. S potpisanim ugovorom i potvrdom liječnika treba otići na upis u srednju školu. **Od ove godine, učenik koji upisuje program koji zahtijeva pohađanje prakse kod obrtnika dužan je dostaviti školi potvrdu medicine rada i sklopljen ugovor o naukovanju pri upisu ili najkasnije do kraja prvog polugodišta prvog razreda (prijašnjih godina je to moralo biti dostavljeno prilikom upisa), ali raspitajte se u srednjoj školi morate li tom prilikom ipak dostaviti potvrdu obiteljskog liječnika opće prakse.** Srednje škole su dužne na svojim oglasnim pločama i web stranicama objaviti popis mjesta za naukovanje koji su licencirani za održavanje prakse ili pogledajte na web stranicama Ministarstva poduzetništva i obrta (<http://www.minpo.hr> putem aplikacije e-naukovanje).
	+ **ORIGINALI DOKUMENATA KOJIMA STE I AKO STE OSTVARILI PRAVO NA DODATNI BOD**, a koje ste dostavili razrednici (npr. potvrda liječnika o dugotrajnoj teškoj bolesti roditelja, stručno mišljenje Hrvatskog zavoda za zapošljavanje o zdravstvenim teškoćama, potvrda Centra za socijalnu skrb o samohranom roditelju ili smrtni list ako je jedan roditelj preminuo, potvrda Hrvatskog zavoda za zapošljavanje o dugotrajnoj nezaposlenosti oba roditelja...).

NAVEDENE DOKUMENTE DOSTAVLJATE U **SREDNJU ŠKOLU OD 12. DO 14. SRPNJA** (**ONE MOGU SAMOSTALNO ODREDITI TERMINE UNUTAR OVOG ROKA, U TABLICI SU TERMINI PREUZETI S WEB STRANICA VINKOVAČKIH SREDNJIH ŠKOLA, ALI ZA SVAKI SLUČAJ PREPORUČAMO DA KONTAKTIRATE SREDNJU ŠKOLU**)!

AKO NETKO U OVOM ROKU NE DOSTAVI DOKUMENTACIJU KOJU ZAHTIJEVA UPISIVANJE ODREĐENOG SMJERA, BIT ĆE UPUĆEN NA JESENSKI UPISNI ROK!

**VAŽNO!!! UPISNU DOKUMENTACIJU MOŽE U SREDNJU ŠKOLU OSOBNO DOSTAVITI UČENIK (RODITELJ AKO JE UČENIK SPRIJEČEN), ALI JE DOKUMENTACIJU MOGUĆE DOSTAVITI I PUTEM E-MAILA. UPISNA DOKUMENTACIJA SE SKENIRA/FOTOGRAFIRA I ŠALJE NA E-MAIL SREDNJE ŠKOLE ISKLJUČIVO S E-MAILA RODITELJA UZ OBAVEZNO OSTAVLJANJE KONTAKT-PODATAKA I BROJA TELEFONA/MOBITELA RODITELJA.**

UPUĆUJEMO JOŠ JEDNOM RODITELJE I UČENIKE DA PROČITAJU BROŠURU „IDEMO U SREDNJU!“ NA [WWW.UPISI.HR](http://WWW.UPISI.HR) ILI KONTAKTIRAJTE SREDNJE ŠKOLE!

Termini upisa u vinkovačke srednje škole (preuzeto s web stranica vinkovačkih srednjih škola ili putem telefonskog razgovora s djelatnicima srednjih škola) – obavezno dostaviti/poslati dokumentaciju osobno ili putem e-maila u navedenim terminima:

|  |  |  |
| --- | --- | --- |
| **Srednja škola** | **Termin upisa** | **E-mail adresa za dostavu dokumenata** |
| Gimnazija Matije Antuna Reljkovića, Vinkovci  | Ne piše termin, kontaktirati srednju školu  | upisi@gimnazija-mareljkovica-vk.skole.hr |
| Poljoprivredno-šumarska škola, Vinkovci | 12.7. od 8 do 13h13.7. od 8 do 13h14.7. od 8 do 13h | upisi.pss@gmail.com |
| Zdravstvena i veterinarska škola Dr. Andrije Štampara, Vinkovci | 12.7. od 8 do 13h13.7. od 8 do 13h | upisi2021@ss-drastampara-vk.skole.hr |
| Srednja strukovna škola, Vinkovci (upisi su u učionici broj 126) | 12.7. od 8h do 14h13.7. od 13 do 17h14.7. od 8 do 14h | sssvinkovci@gmail.com |
| Tehnička škola Ruđera Boškovića, Vinkovci | 12.7. od 9h do 14h13.7. od 10 do 17h14.7. od 9 do 13h | upisi@tsvk.hr |
| Drvodjelska tehnička škola, Vinkovci  | 12.7. od 8 do 12h13.7. od 8 do 12h14.7. od 8 do 12h | tajnistvo@ss-drvodjelska-tehnicka-skola-vk.skole.hr ravnatelj@ssdrvodjelska-tehnicka-skola-vk.skole.hr  |
| Ekonomska i trgovačka škola Ivana Domca, Vinkovci | 13.7. od 9 do 12h | **Ekonomist:** helena.boskovic1@skole.hr mirta.kovac2@skole.hr stjepan.radic11@skole.hr **Upravni referent:**mirela.jendricko@skole.hr lucija.baruncic@skole.hr **Poslovni tajnik:** mirela.jendricko@skole.hr lucija.baruncic@skole.hr **Prodavač:**igor.dubovicki@skole.hr matej.loncar10@skole.hr **Pomoćni administrator:** helena.boskovic1@skole.hr |
| Srednja glazbena škola | 12. i 13.7. – termin će biti naknadno objavljen | tajnik@runjanina.hrinfo@runjanina.hr |

Napomena: Zdravstvena i veterinarska škola u Vinkovcima zahtijeva uplatu 200 HRK na ime povećanih troškova obrazovanja (ovisno o smjeru) – primjer uplatnice je na njihovim web stranicama, dokaz o uplati donijeti na upis!

**HVALA I SRETNO!**